CELEX: 32010R0692
Language: fi
Date: 2010-07-30 00:00:00
Title: Komission asetus (EU) N:o 692/2010, annettu 30 päivänä heinäkuuta 2010 , tiettyjen tavaroiden luokittelusta yhdistettyyn nimikkeistöön

3.8.2010   
            
            
               FI
            
            
               Euroopan unionin virallinen lehti
            
            
               L 201/23
            
         KOMISSION ASETUS (EU) N:o 692/2010,
   annettu 30 päivänä heinäkuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti 60 päivän ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2010.
      
         
            Komission puolesta
         
         Neelie KROES
         
            Varapuheenjohtaja
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Puoliympyrän muotoinen paksu tavara, jonka pituus on noin 75 cm ja leveys noin 45 cm. Se on tehty kehrätyistä kookoskuiduista kudotusta tekstiilikankaasta, joka muodostaa suurimman osan pinnasta. Tavarassa on kumialusta ja sen ympärillä on koristeellinen kumireunus. (ovimatto)
                              Ks. kuva nro 652 (1)
                              
                           
                        
               
                  5702 20 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b kohdan, 6 yleisen tulkintasäännön, 40 ryhmän 2 huomautuksen a kohdan, 46 ryhmän 1 huomautuksen, 57 ryhmän 1 huomautuksen sekä CN-koodien 5702 ja 5702 20 00 nimiketekstin mukaisesti.
                  Kookoskuidut ovat kasvitekstiilikuituja, jotka kehrättyinä kuuluvat nimikkeeseen 5308 ja näin ollen yhdistetyn nimikkeistön XI jaksoon (tekstiiliaineet ja tekstiilitavarat).
                  Tavaran pinta on valmistettu kookoskuitulangasta kudotusta kankaasta ja kumista. Kookoskuidut antavat pinnalle sen 3 yleisen tulkintasäännön b kohdassa tarkoitetun olennaisen luonteen, koska siihen voidaan pyyhkiä kengänpohjat ja koska kookoskuidut muodostavat suurimman osan pinnasta.
                  Koska tekstiiliaine (kookoskuitulangasta kudottu kangas) on tavaran kulutuspintana tavaraa käytettäessä, tavara on 57 ryhmän 1 huomautuksessa tarkoitettu ”tekstiiliainetta oleva lattianpäällyste”.
                  Tavaran koon, paksuuden, jäykkyyden ja lujuuden vuoksi sillä on tekstiiliainetta olevan lattianpäällysteen (ovimaton) objektiiviset ominaisuudet.
                  Lisäksi nimikkeen 5702 nimiketekstin mukaan siihen kuuluvat ”muut tekstiiliainetta olevat kudotut lattianpäällysteet” erottelematta mattojen kokoa ja sitä, onko ne tarkoitettu ulko- vai sisäkäyttöön.
                  Näin ollen tätä tavaraa ei 40 ryhmän 2 huomautuksen a kohdan mukaisesti voida luokitella 40 ryhmään, koska XI jakson tavarat (tekstiiliaineet ja tekstiilitavarat) eivät kuulu kyseiseen ryhmään.
                  Tavaraa ei myöskään voida luokitella 46 ryhmään, koska mainitun ryhmän 1 huomautuksen mukaan siihen eivät kuulu kehrätyt luonnon tekstiilikuidut.
                  Sen vuoksi tavara on luokiteltava 57 ryhmään tekstiiliainetta olevana lattianpäällysteenä.
               
            
                  
                              2.
                           
                           
                              Neliön muotoinen tavara, jonka pituus on noin 60 cm ja leveys noin 40 cm. Se on valmistettu kookoskuiduista, jotka muodostavat nukkapäällisen. Kookoskuidut on kiinnitetty poly(vinyylikloridi)alustaan. Mattoa ympäröi koristeellinen poly(vinyylikloridi)reunus. (ovimatto)
                              Ks. kuva nro 653 (1)
                              
                           
                        
               
                  5705 00 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b kohdan, 6 yleisen tulkintasäännön, 39 ryhmän 2 huomautuksen p kohdan, 57 ryhmän 1 huomautuksen sekä CN-koodien 5705 ja 5705 00 90 nimiketekstin mukaisesti.
                  Kookoskuidut ovat nimikkeen 5305 kasvitekstiilikuituja, ja ne kuuluvat sen vuoksi yhdistetyn nimikkeistön XI jaksoon (tekstiiliaineet ja tekstiilitavarat).
                  Tavaran pinta on valmistettu kookoskuiduista ja poly(vinyylikloridi)sta. Kookoskuidut antavat pinnalle sen 3 yleisen tulkintasäännön b kohdassa tarkoitetun olennaisen luonteen, koska siihen voidaan pyyhkiä kengänpohjat.
                  Koska tekstiiliaine (kookoskuidut) on tavaran kulutuspintana tavaraa käytettäessä, tavara on 57 ryhmän 1 huomautuksessa tarkoitettu ”tekstiiliainetta oleva lattianpäällyste”.
                  Tavaran koon, paksuuden, jäykkyyden ja lujuuden vuoksi sillä on tekstiiliainetta olevan lattianpäällysteen (ovimaton) objektiiviset ominaisuudet.
                  Lisäksi nimikkeeseen 5705 kuuluvat matot ja tekstiiliainetta olevat lattianpäällysteet erottelematta mattojen kokoa ja sitä, onko ne tarkoitettu ulko- vai sisäkäyttöön (ks. myös harmonoidun järjestelmien selitykset, nimike 5705, ensimmäinen kappale). Kyseiseen nimikkeeseen kuuluvat liimalla sidotut nukkamatot, joissa nukkapäällinen kiinnitetään alustaan tai liima-aineeseen, joka muodostaa alustan (ks. myös harmonoidun järjestelmän selitykset, nimike 5705, toisen kappaleen 1 kohta).
                  Näin ollen tätä tavaraa ei 39 ryhmän 2 huomautuksen p kohdan mukaisesti voida luokitella 39 ryhmään, koska XI jakson tavarat (tekstiiliaineet ja tekstiilitavarat) eivät kuulu kyseiseen ryhmään.
                  Sen vuoksi tavara on luokiteltava 57 ryhmään tekstiiliainetta olevana lattianpäällysteenä.
               
            
         
      
         
      
         (1)  Valokuva on ainoastaan ohjeellinen.